stanford-oval/wikipedia huggingface dataset:
Jokivarren Jytinä

| Jokivarren Jytinä |
| --- | --- |
Koko nimi:  Jokivarren Jytinä
Perustettu:  2005
Lakkautettu:  2014
Kaupunki:  Alavus, Suomi
Kenttä:  Alavuden Puistokenttä (Monttu)
Miesten sarjataso:  Suomensarja
Värit:                

Omistaja:  Alavuden Jokivarren Nuorisoseura ry
Infobox OKVirheellinen NIMI-arvo: 
Jokivarren Jytinä on vuonna 2005 perustettu pesäpalloseura Alavuden Jokivarren kylästä. Jokivarren Jytinä nousi kaudeksi 2014 ensimmäistä kertaa Suomen kolmanneksi korkeimmalle sarjatasolle, Suomensarjaan.
Historia

Jokivarren Jytinä perustettiin vuonna 2005 Alavudella Jokivarren kylässä. Pesäpallotoimintaa kylällä oli jo ennestään yli 20 vuoden ajalta ja perustettu seura vei joukkueen toiminnan sarjapeleihin.
Ensimmäiset kolme kauttaan Jytinä pelasi Etelä-Pohjanmaan alimmalla sarjatasolla, piirisarjassa. Ensimmäisen kauden (2005) sijoitus oli sarjan toiseksi viimeinen, eli kymmenes. Seuraavalla kaudella Jytinä petrasi sijoitustaan yhdeksänneksi.
Kaudella 2007 Jytinä pelasi Piirisarjassa kahdeksan ottelua ja voitettuaan niistä viisi, oli seuralla edessä ensimmäiset pudotuspelit. Piirisarjan ylemmässä jatkosarjassa Jytinä sijoittui toiseksi ja nousi Maakuntasarjaan.
Kaudella 2008 Jytinä juuri ja juuri säilytti sarjapaikkansa sijoittumalla toiseksi viimeiseksi, viimeisen joukkueen ainoastaan pudotessa. Kausilla 2009 ja 2010 sarjapaikka säilyi alempien pudotuspelien kautta, sijoitusten ollessa runkosarjassa 11. ja 10.
Kaudella 2011 Jytinä selvitti ensimmäisen kerran tiensä Maakuntasarjan ylempiin pudotuspeleihin. Lopulliseksi sijoitukseksi loppusarjan jälkeen oli neljäs, samoin kuin oli runkosarjassa. Kaudella 2012 Jytinällä oli runkosarjassa kahdeksanneksi sijoittumisen myötä edessä jälleen sarjapaikan säilyttäminen alempien pudotuspelien kautta.
Kaudella 2013 joukkue oli runkosarjassa viides ja saavutti täten paikan ylempiin pudotuspeleihin. Ylemmissä pudotuspeleissä joukkue voitti viidestä pelistään neljä ja täten samalla myös oman lohkonsa Maakuntasarjassa. Voiton myötä Jytinä pääsi pelaamaan nousukarsintaotteluihin paikasta Suomensarjaan. Jytinä voitti nousukarsintaottelut Pomarkun Pyryä vastaan suoraan 2-0 ja saavutti paikan Suomensarjaan kaudeksi 2014.
Suomisarjakauden 2014 Jokivarren Jytinä lopetti toimintansa ja miesten pesäpallo siirtyi Alavuden Peli-Veikkojen alaisuuteen, jonka nimellä Jytinän joukkue jatkoi miesten pesäpallotoimintaansa Alavudella kaudella 2015.
Tilastot ja luettelot > Kaudet

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Runkosarja | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit | Pudotuspelit |  |
| Kausi | Sarja | O | V | T | H | 3p | 2p | tp | 1p | 0p | TJ | PJ | Y | P | Sijoitus | O | V | T | H | 3p | 2p | tp | 1p | 0p | TJ | PJ | Y | P | Sijoitus |  |
| 2005 | Piirisarja | 10 | 3 | 0 | 7 | 2 | 1 | 0 | 0 | 7 | 69 | 138 |  | 7 | 10. |  |  |  |  |  |  |  |  |  |  |  |  |  |  |  |
| 2006 | Piirisarja | 9 | 2 | 0 | 7 | 1 | 1 | 0 | 0 | 7 | 67 | 117 |  | 5 | 9. |  |  |  |  |  |  |  |  |  |  |  |  |  |  |  |
| 2007 | Piirisarja | 8 | 5 | 0 | 3 | 5 | 0 | 0 | 0 | 3 | 74 | 64 |  | 15 | 4. | 4 | 3 | 0 | 1 | 1 | 2 | 0 | 1 | 0 | 41 | 30 |  | 8 | 2. |  |
| 2008 | Maakuntasarja | 16 | 5 | 0 | 11 | 1 | 4 | 0 | 2 | 9 | 105 | 265 |  | 13 | 8. |  |  |  |  |  |  |  |  |  |  |  |  |  |  |  |
| 2009 | Maakuntasarja | 11 | 1 | 0 | 10 | 1 | 0 | 0 | 3 | 7 | 84 | 166 |  | 6 | 11. | 5 | 2 | 0 | 3 | 2 | 0 | 0 | 1 | 2 | 37 | 38 |  | 7 | 10. |  |
| 2010 | Maakuntasarja | 10 | 2 | 0 | 8 | 0 | 2 | 0 | 1 | 7 | 45 | 139 |  | 5 | 10. | 4 | 3 | 0 | 1 | 2 | 1 | 0 | 0 | 1 | 23 | 27 |  | 8 | 8. |   |
| 2011 | Maakuntasarja | 10 | 7 | 0 | 3 | 4 | 3 | 0 | 0 | 3 | 126 | 128 |  | 18 | 4. | 5 | 4 | 0 | 1 | 3 | 1 | 0 | 0 | 1 | 53 | 49 |  | 9 | 4. |   |
| 2012 | Maakuntasarja | 10 | 3 | 0 | 7 | 0 | 3 | 0 | 3 | 4 | 118 | 127 |  | 9 | 8. | 4 | 1 | 0 | 3 | 1 | 0 | 0 | 2 | 1 | 36 | 32 |  | 7 | 9. |   |
| 2013 | Maakuntasarja | 9 | 5 | 0 | 4 | 5 | 0 | 0 | 0 | 4 | 124 | 86 |  | 15 | 5. | 5 | 4 | 0 | 1 | 4 | 0 | 0 | 0 | 1 | 72 | 38 |  | 12 | 1. | Nousukarsinta: Pomarkun Pyry - Jokivarsi 0-2  |
| 2014 | Suomensarja | 20 | 0 | 0 | 20 | 0 | 0 | 0 | 4 | 16 | 78 | 306 |  | 4 | 11. |  |  |  |  |  |  |  |  |  |  |  |  |  |  |  |
John Wallis

John Wallis
John Wallis (23. marraskuuta 1616 – 28. lokakuuta 1703) oli johtava Newtonia edeltävän ajan englantilainen matemaatikko. Hän oli pappi ja kuningasmielinen, vaikka Cromwellin hallinto käytti häntä salasanomien selvittämiseen. Vallankumouksen jälkeen hänestä tuli kuninkaan kappalainen ja Royal Societyn perustajajäsen.
Wallisin tärkein anti matematiikkaan liittyy infinitesimaaliseen analyysiin. Wallis muun muassa käytti ensimmäisenä nykyistä äärettömän merkkiä  \infty . Hänen tunnetuin saavutuksensa kuitenkin on Wallisin tulo, jonka avulla voi laskea piin (π):
Juuri Wallis kertoi Newtonille ensimmäisenä vuonna 1695, että Manner-Euroopassa differentiaali- ja integraalilaskentaa pidetään Leibnizin keksimänä. Tästä alkoi kuuluisa kiista Leibnizin ja Newtonin kannattajien välillä.
Teoksia

Tractatus de sectionibus conicis (Tutkielma kartioleikkauksista) 1655
Arithmetica infinitorum (Äärettömän aritmetiikka) 1655
Treatise of Algebra, Both Historical and Practical (Sekä historiallinen että käytännöllinen algebraa käsittelevä tutkielma) 1685
Aiheesta muualla

Kuvia tai muita tiedostoja aiheesta John Wallis Wikimedia Commonsissa
Opera mathematica, 1699
Galveston-Houstonin roomalaiskatolinen arkkihiippakunta

Galveston-Houstonin roomalaiskatolinen arkkihiippakunta (lat. Archidioecesis Galvestoniensis Houstoniensis) on Texasin kaakkoisosan katolinen arkkihiippakunta, jonka alueella asuu 1,1 miljoonaa katolista asukasta. Sen historia alkaa vuodesta 1839, jolloin perustettiin Texasin apostolinen prefektuuri.
Arkkipiispan alaisuudessa ovat Austinin, Beaumontin, Brownsvillen, Corpus Christin, Tylerin ja Victoria in Texasin hiippakunnat.
Jinnahin kansainvälisen lentoaseman isku 2014

| Jinnahin kansainvälisen lentoaseman isku 2014 |
| --- | --- |
  
Paikka:   Jinnahin kansainvälinen lentoasema, Karachi, Pakistan
Ajankohta:  8. kesäkuuta 2014
Kuolleita:  36 (mukaanlukien 10 hyökkääjää)
Jinnahin kansainvälisen lentoaseman isku tehtiin, kun kymmenen raskaasti aseistautunutta miestä hyökkäsi Karachin lentoaseman vanhaan terminaaliin Pakistanissa 8. kesäkuuta 2014. Hyökkäystä seurasivat yli viisi tuntia kestäneet tulitaistelut hyökkääjien ja armeijan kommendojen välillä. Tehrik-i-Taliban Pakistan otti vastuun teosta ja ilmoitti sen syyksi koston Hakimullah Mehsudin kuolemasta Yhdysvaltain lennokki-iskussa vuonna 2013.
Iskun toteuttajat olivat pukeutuneet lentokentän turvamiehiksi ja käyttivät tekaistuja henkilöllisyyksiä saapuessaan alueelle. Terminaalissa he alkoivat heittää käsikranaatteja ja ampua konetuliaseilla. 36 henkilöä kuoli hyökkäyksen yhteydessä; näihin kuuluivat hyökkääjät. 10. kesäkuuta tapahtui toinen isku, kun terroristit avasivat tulen lähellä lentokentän turvallisuuspalvelun akatemiaa. Kukaan ei kuollut tässä hyökkäyksessä.
Gabriel García Moreno

Gabriel García Moreno
Gabriel García Moreno (24. joulukuuta 1821 – 6. elokuuta 1875) oli Ecuadorin presidenttinä vuodet 1861–1865 ja 1868–1875. Presidenttikausiensa välisenä aikana hän toimi diplomaattina. Ensimmäisellä kaudellaan García Moreno lisäsi kirkon vaikutusvaltaa hallinnossa merkittävästi. Toisella kaudellaan hän laajensi presidentin oikeuksia ja mahdollisti loputtoman uudelleenvalinnan. García Moreno loi Ecuadoriin autoritaarisen teokratian, mutta hänen kaudellaan infrastruktuuri kehittyi ja korruptio väheni. Hän perusti Konservatiivipuolueen 1869. Diktatuuria vastustanut nuorisojoukko pieksi hänet kuoliaaksi vuonna 1875.
Aiheesta muualla

Kuvia tai muita tiedostoja aiheesta Gabriel García Moreno Wikimedia Commonsissa
Jonny Edgar

Jonny Edgar vuonna 2023.
Jonny Edgar (s. 13. helmikuuta 2004 Whitehaven, Yhdistynyt kuningaskunta) on brittiläinen autourheilija, joka kuului Red Bull Junior Teamiin vuosina 2018-2022.
Hän on F1 Academy -kuljettajan Jessica Edgarin serkku.[lähde? ]
Ura

Edgar aloitti uransa vuonna 2012 Karting-luokista. Parhaana saavutuksena häneltä on Swedish Championship — OKJ ja CIK-FIA Karting European Championship -luokkien mestaruudet vuodelta 2017.
Vuonna 2018 Edgar aloitti kilpauransa Italian Formula 4 -sarjassa saavuttaen kaksi paalupaikkaa ja kaksi palkintokorokesijoitusta sijoittuen sarjassa kymmenenneksi. Samana vuonna Edgar ajoi yksittäisiä kilpailuja ADAC Formula 4 ja Espanjan Formula 4 -sarjoissa. Vuonna 2020 Edgar ajoi täyden kauden ADAC F4 -sarjassa ja voitti sarjan mestaruuden saavuttaen kuusi voittoa, viisi paalupaikkaa ja 11 palkintosijoitusta. Samana vuonna hän jatkoi Italian F4 -sarjassa ja saavutti kaksi voittoa, yhden paalun ja kuusi palkintosijoitusta ollen sarjan neljäs.
Vuonna 2021 Edgar siirtyi FIA Formula 3 Championship -sarjaan. Hän saavutti ensimmäisellä kaudellaan 23 pistettä. Vuonna 2022 Edgar jatkoi F3-sarjassa. Hän jätti kaksi viikonloppua Imolan ja Barcelonan kilpailut väliin Crohnin taudin takia. Tauti oli hänelle aiheuttanut suuren määrän laihtumista, joka vaikutti merkittävästi hänen ajamiseensa. Hänen omien sanojensa mukaan "täytyy ottaa aikalisä asettaakseen terveytensä etusijalle." Palauduttuaan sairauslomalta Edgar palasi kilpailemaan jälleen Silverstonessa, josta hän keräsi myös kauden avauspisteensä. Lopulta hän keräsi 46 pistettä ollen parhaillaan Belgian Spassa neljäs sijoittuen sarjataulukoissa 12:ksi. Edgar jatkoi kolmannen kauden F3-sarjassa vuonna 2023 saavuttaen yhden voiton ja 55 pistettä sijoittuen sarjassa 13:ksi.[lähde? ]
Vuonna 2024 Edgar siirtyi kilpailemaan European Le Mans Series -sarjaan.[lähde? ]
Fogelstadin ryhmä

Fogestadin ryhmän jäseniä. Vasemmalta Elisabeth Tamm, Ada Nilsson, Honorine Hermelin ja Elin Wägner. Edessä istumassa Kerstin Hesselgren.
Fogelstadin ryhmä (ruots. Fogelstadgruppen) oli ruotsalainen feministinen ryhmä, joka ylläpiti naisille tarkoitettua kansalaiskoulua Sörmlannin Fogelstadissa lähellä Katrineholmia vuosina 1925–1954. Ryhmä julkaisi myös Tidevarvet-nimistä aikakauslehteä. Naiset olivat saaneet äänioikeuden Ruotsissa vuonna 1921, ja Fogelstadin ryhmän tavoitteena oli antaa naisille tarpeellisia tietoja ja taitoja, jotta heistä tulisi itsenäisiä ja vastuullisia kansalaisia. Kurssien aiheina olivat muun muassa historia, yhteiskuntaoppi, ruotsin kieli, hygienia, kodinhoito ja käsityöt. Osallistujat saivat myös harjoitella kunnallishallintoa opettaja Ebba Holgerssonin kehittämässä fiktiivisessä Komtemåttan kunnassa.
Kuvia

Fogelstadin päärakennus.
Vilinää Tidevarvet-lehden toimituksessa.
Gary Reed

| Mitalit | Mitalit | Mitalit |  |
| --- | --- | --- | --- |
|   Reed Osakan MM-kisoissa 2007. |   Reed Osakan MM-kisoissa 2007. |   Reed Osakan MM-kisoissa 2007. |  |
Maa:   Kanada
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Osaka 2007 | 800 m |  |
Gary Reed (s. 25. lokakuuta 1981) on kanadalainen 800 metrin juoksija.
Reed karsiutui Pariisin MM-kisoissa 2003 800 metrin alkuerissä ajalla 1.48,69. Seuraavana vuonna hän karsiutui Ateenan olympialaisissa välierissä ajalla 1.47,38. Helsingin MM-kisoissa 2005 hän selviytyi loppukilpailuun, jossa sijoittui kahdeksanneksi juostuaan 1.46,20. Kauden lopussa hän oli IAAF:n yleisurheilufinaalissa kahdeksas. Reed karsiutui Melbournen Kansainyhteisön kisoissa 2006 alkuerissä. Samana vuonna hän juoksi neljänneksi yleisurheilun maailmancupissa ajalla 1.45,54. Hän voitti MM-hopeaa Osakan MM-kisoissa 2007. Seuraavana vuonna hän sijoittui neljänneksi Pekingin olympialaisissa ajalla 1.44,94. Vuonna 2009 hän karsiutui Berliinin MM-kisojen välierissä, mutta juoksi toiseksi IAAF:n yleisurheilufinaalissa.
Henkilökohtaiset ennätykset

400 metrin juoksu: 46,45 (2006)
600 metrin juoksu: 1.14,72 (2003)
800 metrin juoksu: 1.43,68 (2008)
1 000 metrin juoksu: 2.18,68 (2007)
John Kemp

John Kemp
John Kemp (n. 1380–1454) oli englantilainen kirkonmies, joka toimi lordikanslerina, kardinaalina, Yorkin ja Canterburyn arkkipiispana
Kemp nimitettiin Rochesterin piispaksi 1419, Chichesteriin 1421 ja Lontooseen kahdeksan kuukautta myöhemmin. Vuonna 1439 hänestä tuli kardinaali ja 1452 Canterburyn arkkipiispa. Hänet on haudattu Canterburyn tuomiokirkkoon.
Foggian maakunta

Foggian maakunta (ital. Provincia di Foggia) on yksi Italian maakunnista. Se sijaitsee Apulian alueella Italian eteläosissa.
Foggian maakunnan pinta-ala on 7 190 km2 ja asukasluku runsaat 600 000. Maakunnan pääkaupunki on Foggia.
Vuonna 2009 Foggian maakunnasta liitettiin kolme kaakkoisinta kuntaa uuteen Barletta-Andria-Tranin maakuntaan. Foggian maakuntaan jäi 61 kuntaa.
Foggian kaupungin ympäristö on pöytämäinen tasanko, joka on tärkeää maatalousaluetta. Italian "saappaan kannus" on Garganon vuoristoinen ja metsän peittämä niemimaa. Metsäalueella on kansallispuisto
Aiheesta muualla

Kuvia tai muita tiedostoja aiheesta Foggian maakunta Wikimedia Commonsissa
Virallinen sivusto (italiaksi)
Foggian maakunta
Accadia | Alberona | Anzano di Puglia | Apricena | Ascoli Satriano | Biccari | Bovino | Cagnano Varano | Candela | Carapelle | Carlantino | Carpino | Casalnuovo Monterotaro | Casalvecchio di Puglia | Castelluccio Valmaggiore | Castelluccio dei Sauri | Castelnuovo della Daunia | Celenza Valfortore | Celle di San Vito | Cerignola | Chieuti | Deliceto | Faeto | Foggia | Ischitella | Isole Tremiti | Lesina | Lucera | Manfredonia | Mattinata | Monte Sant’Angelo | Monteleone di Puglia | Motta Montecorvino | Ordona | Orsara di Puglia | Orta Nova | Panni | Peschici | Pietramontecorvino | Poggio Imperiale | Rignano Garganico | Rocchetta Sant’Antonio | Rodi Garganico | Roseto Valfortore | San Giovanni Rotondo | San Marco in Lamis | San Marco la Catola | San Nicandro Garganico | San Paolo di Civitate | San Severo | Sant’Agata di Puglia | Serracapriola | Stornara | Stornarella | Torremaggiore | Troia | Vico del Gargano | Vieste | Volturara Appula | Volturino | Zapponeta
Gabriele Kühn

| Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Mitalit> Maa:   Itä-Saksa.Naisten soutu. Olympialaiset  | Maa:   Itä-Saksa> Naisten soutu. |
| --- | --- | --- | --- |
|  Kultaa | Montreal 1976 | perämiehellinennelonen |  |
|  Kultaa | Moskova 1980 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Amsterdam 1977 | kahdeksikko |  |
|  Hopeaa | Lake Karapiro 1978 | kahdeksikko |  |
Gabriele "Gabi" Kühn (o.s. Lohs, s. 11. maaliskuuta 1957 Dresden) on saksalainen, Itä-Saksaa edustanut soutaja. Hän voitti kaksi olympiakultaa ja yhden maailmanmestaruuden
Kühn voitti olympiakultaa perämiehellisessä nelosessa Montrealissa 1976. Tämän jälkeen hän siirtyi kahdeksikkoon ja voitti maailmanmestaruuden Amsterdamissa 1977 ja olympiakultaa Moskovassa 1980. Lake Karapiron MM-kilpailuissa 1978 hän saavutti kahdeksikossa hopeaa.
Gabriele Gori

| Mitalit | Mitalit | Mitalit |  |
| --- | --- | --- | --- |
|  Gabriele Gori vuonna 2019. |  Gabriele Gori vuonna 2019. |  Gabriele Gori vuonna 2019. |  |
Maa:  Italia
Miesten beachfutis
| Euroopan kisat  | Euroopan kisat  | Euroopan kisat  |  |
|  Hopeaa | Baku 2015 |  |  |
Gabriele Gori (s. 10. lokakuuta 1987) on italialainen beachfutispelaaja. Hän edustaa Italian beachfutisliigan Viareggio Beach Socceria ja Italian beachfutismaajoukkuetta. Pelipaikaltaan 169 senttimetriä pitkä ja 69 kilogrammaa painava Gori on hyökkääjä.
Gori pelasi Italian paidassa vuoden 2011 MM-kotikisoissa Ravennassa, jossa hän teki neljässä ottelussa yhden maalin. Gori saavutti Italian kanssa hopeaa vuoden 2015 Euroopan kisoista Bakusta, jossa Gori oli kisojen toiseksi paras maalintekijä seitsemällä osumallaan.
Gori on edustanut koko uransa, vuodesta 2010 lähtien, kotimaansa pääsarjan Viareggio Beach Socceria. Hän on saavuttanut seuran kanssa Italian cupin voiton sekä kolme Italian pääsarjan maalikuninkuutta vuosina 2010, 2012 ja 2014.
For the Fans

| For the Fans Backstreet Boys |
| --- | --- | --- |

EP-levyn tiedot
 Julkaistu: 28. elokuuta 2000
 Formaatti: CD, VHS
 Tuottaja(t): Max Martin, Kristian Lundin, Stephen Lipson, Full Force, Rami, Per Magnusson, David Kreuger
 Tyylilaji: pop
 Kesto: 39.18
 Levymerkki: Zomba
Muut kannet
 CD 2  CD 3
Backstreet Boysin muut julkaisut
| Millennium 1999 | For the Fans 2000 | Black & Blue 2000 |
Backstreet Boys "For The Fans" on Backstreet Boysin kolmen EP:n sarja, jonka julkaisi Burger King elo- ja lokakuussa 2000.
Kappaleet > CD 1

Larger than Life – 4.05
Back to Your Heart – 4.15 (live)
All I Have to Give – 4.21 (live)
It's True – 4.14
That's What She Said – 4.05
All I Have to Give – 4.03 (acappella)
Kappaleet > CD 2

The One – 3.44 (live)
Show Me the Meaning of Being Lonely – 4.44 (live)
Quit Playing Games (with My Heart) – 4.10 (live)
It's True – 4.14
That's What She Said – 4.05 (live)
All I Have to Give – 4.03 (acappella)
Kappaleet > CD 3

I Want It That Way – 3.35 (live)
Don't Wanna Lose You Now – 4.12 (live)
Don't Want You Back – 4.35 (live)
It's True – 4.14
That's What She Said – 4.05
All I Have to Give
My Religion (Esittäjänä Krystal Harris) (Piilokappale)
Jeppangwang Kim Tak-gu

| Jeppangwang Kim Tak-gu> 제빵왕 김탁구 |
| --- | --- |
Tyyli:  draama
Kestoaika:  60 min
Pääosissa:   Yoon Shi-yoon  Eugene  Joo Won  Lee Young-ah 
Alkuperämaa:   Korean tasavalta
Alkuperäiskieli:  korea
Verkko:   KBS
Esitetty:  9. kesäkuuta 2010 – 16. syyskuuta 2010
Jaksoja:  30
Tuotanto
Tuotantoyhtiö(t):  Samhwa Networks
Aiheesta muualla
Virallinen sivusto
IMDb
Jeppangwang Kim Tak-gu (kor. 제빵왕 김탁구, engl. Bread, Love and Dreams) on televisioyhtiö KBS:n esittämä eteläkorealainen draamasarja. Sen päärooleissa ovat Yoon Shi-yoon, Eugene, Joo Won ja Lee Young-ah.
Aiheesta muualla

Viralliset kotisivut
Gary Pallister

| Henkilötiedot |
| --- | --- | --- |
Koko nimi: Gary Andrew Pallister
Syntymäaika: 30. kesäkuuta 1965 (ikä 59)
Syntymäpaikka: Ramsgate, Kent, Englanti
Pelipaikka: puolustaja
Pituus: 193 cm
Lempinimi: Pally
Seurat
| Vuodet | Seura | O (M) |
| 1984–1989 1985 1989–1998 1998–2001 | Middlesbrough → Darlington (laina) Manchester United Middlesbrough | 156 (5) 7 (0) 317 (12) 55 (1) |
Maajoukkue
| 1988–1996 1989–1992 | Englanti Englanti B-maajoukkue | 22 (0) 9 (0) |
 Seurajoukkueuran tilastot kattavat vain kansalliset sarjat.
Gary Andrew Pallister (s. 30. kesäkuuta 1965 Ramsgate, Kent, Englanti) on englantilainen entinen jalkapalloilija, pelipaikaltaan puolustaja. Hänet muistetaan parhaiten ajastaan Manchester Unitedissa.
Pallister aloitti uransa Billingham Townissa, josta siirtyi 19-vuotiaana Middlesbroughiin. Viiden kauden ja 156 liigaottelun aikana Pallister vietti muutaman ottelun lainalla Darlingtonissa, kunnes siirtyi vuonna 1989 Manchester Unitediin Britannian silloisella ennätyssiirtosummalla (2,3 milj. £). Pallister oli jo kaudella 1990–1991 tärkeässä roolissa, kun ManU voitti Cup-voittajien cupin loppuottelussa Barcelonan numeroin 2–1.
Valioliiga -kaudella 1992–1993 Pallisterin varmat otteet Unitedin alakerrassa tuottivat seuralle ensimmäisen liigamestaruuden sitten kauden 1966–1967. Kausi 1997–1998 oli Pallisterin viimeinen ManU:ssa. Sillä kaudella ManU sijoittui liigassa toiseksi, häviten vain yhden pisteen Arsenalille. Pallister oli yhdeksän ManU-kautensa aikana voittamassa kolmea FA Cupia, neljää liigamestaruutta, yhtä liigacupia ja yhtä cup-voittajien cupia.
Vuonna 1998 Pallister palasi takaisin Middlesbroughiin, jossa hän pelasi vuoteen 2001 saakka, jolloin lopetti pelaajauransa.
Englannin A-maajoukkuetta Pallister edusti 22 kertaa.
Aiheesta muualla

Pallisterin profiili soccerbase.comissa (Arkistoitu – Internet Archive)
Pallister Englannin jalkapalloliiton sivuilla
Gabriele Mana

Gabriele Mana (s. 4. maaliskuuta 1943 Marene) on italialainen roomalaiskatolinen piispa. Hänet vihittiin papiksi Torinon arkkihiippakuntaan 25. kesäkuuta 1967 ja nimitettiin Biellan hiippakunnan johtoon 13. heinäkuuta 2001. Piispaksi vihkiminen seurasi 1. syyskuuta. Pääkonsekraattorina toimi Severino Poletto, jota avustivat Massimo Giustetti ja Enrico Masseroni. Mana asetettiin virkaansa 7. lokakuuta 2001.
Eliel Sundström

| Johan Eliel Sundström |
| --- | --- |

Henkilötiedot
Syntynyt: 06. syyskuuta 1885 Sund
Kuollut: 21. marraskuuta 1939 (54 vuotta) Lemunniemi Kaarina
Vanhemmat:   Isä: Johan Edward Sundström  (1843–1905) Äiti: Erika Charlotta Sundström (s. Svibergsson) (1850–1935)
Puoliso:  Vava Elise (s. Höckert)  (1891–1960)
Lapset:  Jan-Erik Viktor (1914–1969) Margareta Elise Charlotta (1916–1990)
Eliel Sundström  (6. syyskuuta 1885 Sund  – 21. marraskuuta 1939) oli suomalainen merkittävä  ayrshirekarjan-, lampaan-, vuohen -ja suomenhevosen jalostaja sekä huomattava hedelmäpuutarhan viljelijä Ala-Lemun kartanossa Kaarinassa. Hän oli myös yksi Suomen suurimmista spesialisteista karjanjalostuksen ja sovelletun ruokintafysiologian alalla.
Koulu, opinnot, tutkinnot ja opintomatkat

Eliel valmistui ylioppilaaksi Maarianhaminan reaalioppikoulusta sen ensimmäiseltä vuosikurssilta vuonna 1903. Reaalioppikoulussa oli kursseja, joita voitiin tenttiä Helsingin yliopistossa, jossa Eliel jatkoi opintojaan. Helsingissä hän oli mukana Länsi-Suomalaisen osakunnan toiminnassa. Eliel valmistui filosofian kandidaatiksi (matematiikka) ja lopulta vuonna 1911 filosofian  maisteriksi.  Berliinin kauppakorkeakoulussa hän opiskeli vuosina 1911–1912. Opintomatkoja Elien teki vuosina 1924, 1925 ja 1926 Ranskaan, Tiroliin, Saksaan Tanskaan ja Ruotsiin.
1903 Realläroverket i Mariehamn
1908 Filosofian kandidaatti
1911 Filosofian maisteri
1912 Tutkinto Berliinin kauppakorkeakoulusta Saksassa
Nuoruus, avioliitto, kuolema

Eliel toimi matematiikan opettajana
1908–1910 Realläroverket för gossar och flickor i Uleåborg.
1910–1911 Svenska samskolan i Tavastehus
Hämeenlinnan jälkeen hän palasi Ouluun ja toimi puutavarakauppiaana V. Höckertin palveluksessa. Oulussa pienellä ”Villa Vava” -nimisellä vuokrahuvilatilalla Eliel aloitti vakavasti karjanjalostuskokeilut Ahvenanmaalta tuodulla Ayrshire-sekarotuisella karjalla saavuttaen maan parhaimpiin kuuluvia lypsytuloksia. Eliel kiinnostui myös suomenhevosista ja  niiden jalostuksesta. Hän osti palkitun ahvenanmaalaisen Alice-Lotta-tamman (1141-O) ja kantakirjasi sen vuonna 1916. Höckertin vaikutuksesta hän myös tutustui hedelmä- ja puutarhaviljelyyn.
Eliel Sundström kuoli 21. marraskuuta 1939 ja hänet siunattiin Turun tuomiokirkossa 25. marraskuuta . Eliel haudattiin syntymäpitäjänsä Sundin kirkkomaalle.
Aviopuoliso

Avioliiton Eliel solmi Vava Elise Höckertin (1889–1960) kanssa vuonna 1913. Vava oli apteekkari Viktor ja Tekla Höckertin (1864–1922) tytär Oulusta.  Höckerteillä oli Toppilansalmessa lähellä Oulua ”Villa Vava”, jossa heillä oli  näyttävä ”Vava” huvilapuutarhan, puistikkoineen kasvihuoneineen, kukka- ja viljelysmaineen.  Ala-Lemun kartanossa Vavan ammattitaito oli tarpeen hedelmä- ja puutarhan hoidossa.
Eliel Sundströmin kuoltua Vava omisti jonkun aikaa Ala-Lemun kartanon yhdessä poikansa Jan-Erik Sundströmin kanssa.
Arvonimet

| Arvonimi | Aika tai myönnetty | Paikkakunta | Lähteet |
| --- | --- | --- | --- |
| Belgian varakonsuli | 1914–1926 | Oulu |  |
| Tanskan varakonsuli | 1919–1925 | Oulu |  |
| Maanviljelysneuvos | 29.6.1934 | Lemunniemi, Kaarina |  |
Ansiomitali

1934 Suomen Ayrshire-yhdistyksen kultainen ansiomitali.